O Arglwydd Dduw, ein brenin nefol

Mae d’enw di mor fawr ryfeddol

Ardderchog wyt dros dir a moroedd

Gosodaist d’ogoniant uwch y nefoedd

**O, Dad annwyl, O, frenin sanctaidd**

**Mor fawr yw dy enw di, Amen**

Fe godaist noddfa rhag d’elynion

Â lleisiau plant, nid arfau cryfion

Sŵn baban bach ar fron yn gorwedd

Dawelodd y gelyn a’i ddialedd

Wrth edrych fry i ddyfnder gofod

Holl waith dy fysedd sy’n ryfeddod

Lloer, sêr, planedau yn disgleirio

Pa beth yw dyn i ti ei gofio?

Ond gwnaethost ti y teulu dynol

Ychydig is na’r bodau nefol

Coronaist ni â’th nefol fawredd

A phob ysblander ac anrhydedd

Rhoist waith arbennig i’r ddyniolaeth:

Gofalu am dy greadigaeth:

Holl greaduriaid tir a nefoedd

A rhai sy’n teithio llwybrau’r dyfroedd

G**eiriau: Salm 8, addas. Cass Meurig**

**Tôn: Cainc yr Aradwr (tradd)**